শার্শা থানার ভারপ্রাপ্ত কর্মকর্তা (ওসি তদন্ত) শেখ তাসমিম আলম জানান, উপজেলার কায়বা ইউনিয়নের বাগুড়ী গ্রামে উপজেলা জামায়াতের আমির মাওলানা হাবিবুর রহমানের বাড়িতে মঙ্গলবার রাত সাড়ে ১১টা দিকে নাশকতার উদ্দেশ্যে জড়ো হওয়া জামায়াত ও বিএনপির লোকজন গোপন বৈঠক করছে এমন সংবাদ পেয়ে পুলিশ সেখানে অভিযান চালিয়ে ১৯ জন জামায়াত-বিএনপির নেতা কর্মীকে গ্রেফতার করে। পুলিশ এ সময় সেখান থেকে ১০ টি হাতবোমা ও বিপুল সংখ্যক জিহাদী বইসহ বেশ কিছু লাঠি-সোটা জব্দ করে। বিকেল ৪টায় আটক নেতা-কর্মীদের জেলে হাজতে পাঠানো হয়েছে।